FI Euroopan unionin virallinen lehti C 130/6

Unionin tuomioistuimen tuomio (kolmas jaosto) 10.3.2011 (Bundesfinanzhofin (Saksa) esittämät ennakkoratkaisupyynnöt) — Finanzamt Burgdorf (C-497/09), CinemaxX Entertainment GmbH & Co. KG, aiemmin Hans-Joachim Flebbe Filmtheater GmbH & Co. KG (C-499/09), Lothar Lohmeyer (C-501/09) ja Fleischerei Nier GmbH & Co. KG (C-502/09) v. Manfred Bog (C-497/09), Finanzamt Hamburg-Barmbek-Uhlenhorst (C-499/09), Finanzamt Minden (C-501/09) ja Finanzamt Detmold (C-502/09)

(Yhdistetyt asiat C-497/09, C-499/09, C-501/09 ja C-502/09) (1)

(Verotus - Arvonlisävero - Kuudes direktiivi 77/388/ETY - 5 ja 6 artikla - Liiketoimen luokitteleminen tavaroiden luovutukseksi tai palvelujen suoritukseksi - Välittömästi nautittavaksi soveltuvien aterioiden tai elintarvikkeiden tarjoaminen pikaruokakioskissa tai -vaunussa - Popcornin ja tortillachipsien (nachot) tarjoaminen elokuvateatterissa välitöntä nauttimista varten - Juhlapalvelu - Liitteessä H oleva 1 ryhmä - Käsitteen ”elintarvike” tulkinta)

2011/C 130/10

Oikeudenkäyntikieli: saksa

Ennakkoratkaisua pyytänyt tuomioistuin

Bundesfinanzhof

Pääasian asianosaiset

Kantajat: Finanzamt Burgdorf (C-497/09), CinemaxX Entertainment GmbH & Co. KG, aiemmin Hans-Joachim Flebbe Filmtheater GmbH & Co. KG (C-499/09), Lothar Lohmeyer (C-501/09) ja Fleischerei Nier GmbH & Co. KG (C-502/09)

Vastaajat: Manfred Bog (C-497/09), Finanzamt Hamburg-Barmbek-Uhlenhorst (C-499/09), Finanzamt Minden (C-501/09) ja Finanzamt Detmold (C-502/09)

Oikeudenkäynnin kohde

Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 5 artiklan sekä mainitun direktiivin liitteeseen H sisältyvän ilmaisun ”elintarvike” tulkinta — Tietyn liiketoimen luokittelu ”tavaroiden luovuttamiseksi” vai ”palvelujen suorittamiseksi” — Aterioiden (makkaroiden, ranskalaisten perunoiden ym.) myynti pikaruokavaunusta välitöntä nauttimista varten

Tuomiolauselma

1) Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 14.12.1992 annetulla neuvoston direktiivillä 92/111/ETY, 5 ja 6 artiklaa on tulkittava siten, että — juuri valmistettujen, välittömästi nautittavaksi soveltuvien ruoka-annosten tai aterioiden myyminen pikaruokakioskissa tai -vaunussa tai elokuvateatterin aulassa on mainitussa 5 artiklassa tarkoitettu tavaroiden luovutus, jos liiketoimen kokonaisuuden laadullinen arviointi osoittaa, että elintarvikkeiden luovuttamista edeltävien ja siihen liittyvien palvelujen suoritusten osuus ei ole hallitseva, ja että — juhlapalvelun liiketoimet ovat mainitussa 6 artiklassa tarkoitettuja palvelujen suorituksia lukuun ottamatta niitä tilanteita, joissa juhlapalvelu vain luovuttaa vakioituja ruoka-annoksia ilman, että tähän liittyy täydentäviä palvelujen suorittamisen osatekijöitä, tai joissa muut erityiset olosuhteet osoittavat, että liiketoimen hallitseva osa on ruoka-annosten luovuttaminen.

2) Tavaroiden luovutuksen tapauksessa kuudennen direktiivin liitteessä H olevassa 1 ryhmässä käytettyä käsitettä ”elintarvikkeet” on tulkittava siten, että se kattaa myös ruoka-annokset tai ateriat, jotka on keittämällä, paistamalla, leipomalla tai muulla tavalla valmistettu välittömästi nautittavaksi.

(1) EUVL C 63, 13.3.2010.